Fader Brown

Fader Brown er en fiktiv romersk-katolsk prest og amatørdetektiv som opptrer i 53 kriminalnoveller av den britiske forfatteren G.K. Chesterton, utgitt fra 1910 til 1936.

Brown løser mysterier og oppklarer forbrytelser ved hjelp av intuisjon og forståelse av menneskenaturen. Figuren er løst basert på Rt Rev. John Monsignor O'Connor (1870–1952), en sokneprest i Bradford, som var involvert i Chestertons konvertering til katolisismen i 1922.

TV-serier 
Flere av fortellingene om Fader Brown er blitt filmet for fjernsyn. 
I 1974 sendte ITV 13 episoder med Fader Brown-fortellinger, der Kenneth More spilte hovedrollen. 
 BBC One har laget en ny serie siden 2013, med Mark Williams i hovedrollen. Denne serien har minimal tilknytning til de opprinnelige novellene, både ved at de er blitt flyttet i tid til 1950-tallet, og når det gjelder de personene som opptrer i serien.

Referanser 

Litterære figurer